Legend of Aukelenuiaiku. 73 



O keia mau mea ekolu, o ka pali, o ke kai, o ke ahi he mau kino lakou no 

 Namakaokahai, ma kona ano akua, koe nae ke kino lele ona, na haawi aku ia i kana 

 kane. A o ke kino lele o Namakaokahai, ua aua ia i kana kane, aole i haawi aku, 

 no kona manao, o lele auanei, nele ia i ke kane ole, nolaila, aua ia. Aka, o na kaiku- 

 nane ona, ua manao lakou e hoike malu i ko lakou kaikoeke ia kino. 



MOKUNA X. 



No KA Haawi Malu ana o na Kaikoeke o Aukelenuiaiku, 



Iaia I ke Kino Lele. 



Maanei, e hoolohe kakou i na olelo ninau a na kaikoeke o Aukelenuiaiku eha, a 

 e nana kakou i ko lakou aloha i ko lakou kaikoeke, a e hoomanao iho i na olelo mua i 

 hala, penei: "I keia la e ike ai oe i ka pono o ke 'kua." Ninau mai la na kaikoeke o 

 Aukelenuiaiku: "Ea! ua haawi mai anei ko wahine ia oe i na kino ona a pan loa?" 

 "Ae," pela o Aukelenuiaiku. "Na kino hea ka mea a ko wahine i haawi mai ai ia oe?" 

 "O ke kino pali, o ke kino kai, o ke kino ahi." I aku na kaikoeke: "Aole i pan loa 

 mai la na kino o ko wahine, koe aku la ke kino lele ia oe." "Ae, ua aua kuu wahine ia 

 mea, aole i haawi mai ia'u." I aku na kaikoeke: "No ka manao o ko wahine, o lele loa 

 oe a nalowale, aole e hoi hou mai, nolaila, aua keia." Mahope o keia mau olelo i aku 

 na kaikoeke : "E ao kakou ia oe, i ke kino lele o ko wahine, i ike oe, eia nae, mai olelo 

 oe i ko wahine." 



I ka po, raoe iho la o Namakaokahai i ko laua wahi, o Aukelenuiaiku hoi a me na 

 kaikoeke he hale e aku, a ma ia hale, ma laila lakou i ao ai ia Aukelenuiaiku i ka lele. 

 I aku lakou ia Aukelenuiaiku: "E lele oe a luna o ka ipu kau;" lele ae la o Aukelenui- 

 aiku a kau ana i luna o ka ipu. "E lele hou oe a kau i luna o ka lohelau o ka hale." 

 Lele ae la no o Aukelenuiaiku a kau ana i luna o laila, a mai laila iho, haule hou 

 ana i lalo. 



Ma keia haule ana o Aukelenuiaiku, ua lohe o Namakaokahai, ala mai la a kahi 

 a na kaikunane e ao ana ia Aukelenuiaiku, ninau mai la: "E aha ana oukou?" "E kui 

 ana makou." "Pehea ia mea?" "Penei: O Kanemoe ma o mai e ku ai kui mai, a o 

 Kaneapua maanei aku e kui ai, a hina iho nei o Kaneapua, oia ka halulu an i lohe aku 

 la." A lohe o Namakaokahai, i mai la ia: "U! Eia no ka hoi he mea maikai aku no 

 koe a kuu kane, o ka huna mai nei ka ia ia'u, aohe hai mai ; hoehaa no hoi oe e ke 

 kane la." Mahope o laila, hoi aku la o Namakaokahai i ko laua hale e moe ai. A hoi 

 keia, lele hou ae la o Aukelenuiaiku i luna o ka lohelau aohe kau, haule iho la i lalo, 



